Drevená ulica (Bratislava)

Drevená ulica (, ) v Bratislave sa nachádza v mestskej časti Staré Mesto a nazvaná bola podľa toho, že sa tadiaľ zvážalo drevo z Malých Karpát.http://www.bratislava.sk/ulice-v-mestskej-casti-bratislava-stare-mesto/d-11042606

Je rovnobežná s Poštovou ulicou, ktorá z druhej strany obklopuje hotel Crowne Plaza, jeden z najväčších hotelov v Bratislave.

 História 
Strmá ulička Ferdinandovho mesta spája Vysokú ulicu so Schöndorfskou (Obchodnou), respektíve so Suchým mýtom. Už v 15. storočí figuruje pod menom Holzgassl. V starom mestskom súpise sa vyskytuje pod menom Hochstrass holtzgessel, z čoho môžeme usudzovať, že menom Vysoká ulica sa neoznačovala len dnešná Vysoká, ale aj Drevená ulica. Pokiaľ ide o meno ulice, tušíme iba toľko, že ho dostala podľa predavačov dreva (Holzler), ktorí sa už v stredoveku častejšie spomínajú. Od týchto predavačov však odlišujeme obchodníkov s drevom, ktorí si stavebné a nástrojové drevo dopravovali po Dunaji a takisto ho predávali v skladoch na brehu. Keďže naše mesto bolo bohaté na lesy, ťažba a predaj dreva tu vždy hrali významnú úlohu. Známe sú lesné úseky Herrnlust a Burgerlust. Z prvého dostávali naturálne dávky dreva členovia magistrátu, z druhého mešťania. Pre mesto je drevo aj dnes významným zdrojom príjmov, pretože za rozličné drevo na kúrenie inkasuje 44 801 a za nástrojové drevo a guľatinu 4 214 zlatých.

 Ulice v okolí 
Hodžovo námestie
Obchodná ulica
Poštová ulica
Suché mýto

 Referencie 

Kategória:Ulice v Starom Meste v Bratislave